उत्तरी-पूर्वी हवा ने शहर में बढ़ाई ठिठुरन
रायगढ़ | उत्तरी-पूर्वी हवा ने शनिवार को सर्दी का अहसास करा दिया। सुबह से शाम तक चल रही ठंडी हवा से लोग गर्म कपड़ों में लिपटे नजर आए। मौसम विभाग के अनुसार मौसम साफ होने के बाद हवा की दिशा में भी परिवर्तन हुआ है।
प्रदेश के कई इलाकों में उत्तरी हवा बहने लगी है। जिससे पूरा वातावरण सर्द हो गया है। पिछले एक सप्ताह मौसम में हुए फेरबदल ने ठंड का असर कम हुआ था। लेकिन अचानक बादल साफ होने के बाद ठिठुरन बढ़ने लगी है। यह अबतक का सबसे ठंडा दिन रहा है। दिन का न्यूनतम तापमान 5 डिग्री सेल्सियस और अधिकतम 27 डिग्री सेल्सियस दर्ज की गई है। आने वाले और कुछ दिनों तक ऐसा ही मौसम रहने की संभावना जताई जा रही है। शनिवार को हवा का प्रवाह उत्तरी पूर्वी दिशा में सुबह के समय सतह पर 4 किमी प्रतिघंटा व रात में यह 2 किमी प्रतिघंटा रहा।
सुबह से ही लोगों ने ठिठुरन महसूस की। जिले के वन परिक्षेत्रों में पारा हवा और तेजी से बह रही है। जिससे शहरी क्षेत्रों की तुलना में ठंड अधिक है। मौसम वैज्ञानिक आगे भी मौसम इसी तरह बने रहने की संभावना जताई है। ठंड बढ़ने के बाद बाजार में गर्म कपड़ों की मांग फिर से बढ़ने लगी है।
48 घंटे तक शीतलहर की बनी रहेगी संभावना
नगर में शनिवार को न्यूनतम ता. 7.8 डिग्री तक उतर गया जो कि इस सीजन का अभी तक का सबसे ठंडा दिन है। उत्तरी शुष्क हवा को इस ठंड का कारण बताया जा रहा है। मौसम विज्ञान केंद्र लालपुर के निदेशक एमएल साहू के अनुसार उत्तर पश्चिम से ठंडी हवा चलने लगी है। इससे तापमान गिर रहा है। मौसम अभी पूरी तरह साफ है। 48 घंटे तक शीतलहर पड़ने की संभावना है। इसके बाद मौसम सामान्य शुष्क रहेगा।
hin_Deva hin_Deva hin_Deva hin_Deva hin_Deva hin_Deva